
Teologiju shvaćamo kao znanost o Bogu. Izraz »znanost« ne razumijeva¬ 
mo pozitivistički već filozofski, tj. kao spoznaju o Bogu, koja, na temelju 
Objave, za svoje tvrdnje iznosi najdublje razloge, svodi svoje zaključke na 
najviše uzroke. Shvaćamo je i kao »nauku«, koliko ona svoje zaključke izvodi 
strogim umnim procesom, svrstava ih u višu cjelinu, u jedan sistem, koji će 
poslužiti kao riznica, iz koje ćemo crpsti načela za rješavanje svih novih 
pitanja. 

Možemo li, uopće, govoriti o nekom »ažuriranju« teologije? Ako teologija 
mora biti kao »materinska mudrost prema čovjekovom nespokojnom duhu«*, 
razumljivo da ona treba reći svoju riječ i nespokojnom duhu današnjeg čo¬ 
vjeka. Teologija ne raspravlja o Bogu kao mrtvom objektu već kao živom Su¬ 
bjektu. Taj je živi Subjekt uzrok i podržavatelj života u svim njegovim stup¬ 
njevima i svim njegovim razlikama. Zar današnji, historijski uvjetovani život, 
izmiče ingerenciji toga vječnog Života? Bog nije neko shematsko, apstraktno 
biće, izolirano od svjetskog zbivanja. On je osobno, živo, suvereno, ali i ima¬ 
nentno Biće, koje se ne može odijeliti od ovozemnog zbivanja. 

Teologija nije samo znanost i nauka o Bogu. Bog je uzor, čovjek je Božji 
stvor, njegova slika, i to takva, da podliježe trajnom usavršavanju. Teološka 
antropologija govori o čovjeku na putu k Bogu. Ona prikazuje čovjeka u ži¬ 
votnoj, nadnaravnoj dinamici. A čovjek je uvijek čedo svoga vremena. Teolo¬ 
gija mu, dakle, i danas mora reći svoju riječ o životnoj punini, poučiti ga da 
pogleda u ovozemnu stvarnost, u suvremena dostignuća na području tehnike, 
civilizacije, pozitivnih znanosti, tako da tu stvarnost shvati u perspektivi 
Božanstva. Teologija postaje nauka o živom Bogu za živog čovjeka. 

1. U ČEMU JE PITANJE? 

Činjenica je da gigantski napredak tehnike i materijalne civilizacije daje 
neku prednost onomu koga nazivamo »homo faber«. Uočujući velika dostig- 

I Bnikberger, citiran u PANORAMA DES IDEES CONTEMPORAINES, prema pri¬ 
jevodu Beograd 1960, str. 376. Citirao Rober Kanter. 

nuća te materijalne civilizacije, neki predbacuju kršćanskoj teologiji da <wia 
ostaje u nekom petrificiranom stanju. Nasljednici Nietzchea i njemu sličnih 
mislilaca predbacuju kršćanskoj teologiji, da je ona tuđa prema čavjeku i 
prema njegovim stvarnim problemima, — da je nemoćna pred tragikom nje¬ 
govih životnih prilika, te bez ljubavi prema njegovoj bijedi i prema njegovoj 
veličini*. Pred zadacima pozitivnih znanosti, medicine, umjetnosti, uopće pred 
humanističkim napretkom teologija ili uzmiče ili se tim pitanjima posvećuje 
bez kompetencije i bez snage uvjeravanja u svoje pozicije. 

Pita se; ima li doista teologija riječ u pitanju tehničkog napretka? Posje¬ 
duje li ona stvarne smjernice za preporod ljudskog društva, obitelji, država i 
čovječanstva? Nije li deplasirano od teologije očekivali mišljenje kad se ra¬ 
di o stručnoj organizaciji, o kulturnim centrima, o procvatu umjetnosti, o 
tehnici i si.? Nijesu li, ponekad ,kršćani i sami isticali heterogenost između 
angažiranja u radu za profane ciljeve i nesvedivost toga zanimanja na rad oko 
spasa duše? Predočuje li teologija kao sreću samo viziju Trojednoga u vječ¬ 
nosti ili ona može dati također poticaje i smjernice za ovozemnu sreću? Po¬ 
stoji li nesvedivost između angažiranja za ovozemne vrednote i eshatoloških 
vrednota (smrt u milosti, raj, pakao)? Pretpostavljajući da se kršćani mogu 
angažirati u radu oko ovozemnih vrednota (tehnika, sport, literatura, ekono¬ 
mija, civilizacija i si.), slijedi li iz toga, da to angažiranje može imati eshato- 
loški domet, tj. istovremeno spremati dolazak kraljevstva Božjega na zemlji? 
Može li između ta dva angažiranja nastati plodna podređenost, korisna među¬ 
ovisnost, ili su ona u protuslovlju? 

Kao poticaj da obradimo ovu raspravu poslužila nam je tvrdnja Rogera 
Auberta, koji tom pitanju daje kapitalnu važnost, ali tvrdi da su to pitanje 
teolozi unatrag četvrt stoljeća jedva nazirali. Još više, iako spomenuti pisac 
pristaje na imanenciju i transcendenciju, ipak pesimistički zaključuje da nije 
lako izraditi ekvilibrirani sistem, u kojemu će svi elementi naći svoje mjesto. 
Teolozi današnjice, piše Aubert, zaposleni su oko toga posla, ali, kao što i u 
pitanju lajičke teologije, dokovi su još uvijek otvoreni*. I po njegovu mišlje¬ 
nju potrebno je stvoriti harmoniju između ovozemnih vrednota i eshatolc^- 
kih vrednota, o kojima izravno radi teologija, ali nije lako naći elemente, koji 
tu harmoniju stvaraju. Još teže je kod pojedinaca ostvariti skladnu među¬ 
ovisnost i međudjelatnost u višem jedinstvu. 

Mišljenja smo da postavljati problem u novim izrazima ne znači postav¬ 
ljati potpuno nov problem. Problem je star. Uvijek je bilo mislilaca sklonih 
na imanentnu djelatnost, ali bilo ih je i sklonih izvanjskom radu, aktivizmu. 
Krist nas je poučio da ni hrana ni odjeća nijesu tuđe ljudskim nastojanjima 
(Mat 6,25). Zar nam Marija, koja sluša do nogu Kristovih, i Marta, mnogo 
zauzeta oko posluživanja (Lk 10,40) ne predstavljaju dvije struje; kontenpla- 
cije i akcije? Onaj koji želi osvojiti nebo postupa kao vojnik, koji se ne zapli¬ 
će u poslove svakidašnjeg života (II Tim 2,4), ali sve može poslužiti slavi 
Božjoj (I Kor 10,31). Istina je da najprije treba tražiti vrednote kraljevstva 
nebeskoga, ali Krist obećaje da će nadodati i ovozemne vrednote: hranu, piće, 
odjeću, obuću (Mt 6,24—34). Nije uputno da navjestitelji Božje riječi služe 
stolovima a ostave riječ Božju (Dj Ap 6,3), međutim, za siromahe se ne pre¬ 
staju brinuti (Dj Ap 6;4,32—36). 


2 Kod Roger Aubert, LA THOLOGtE CATH. AU MILIEU DU XX SIECLE, Parts 
19S4, str. 63. 

3 Isti, ist. mj. str. 64 i 70. 

2 RAZLIČITI ODGOVORI 


Ima odgovora na spomenuto pitanje između mislilaca izvan Crkve, a ima 
ih od teologa unutar Crkve. Teolozi se pozivaju na Objavu, i Crkva njihova raz¬ 
ličita tumačenja dopušta. Danas se može reći da je pitanje načelno riješe¬ 
no, pa katolički teolozi, koji zastupaju protivna rješenja, moraju biti oprezniji 
u svcjim tvrdnjama, kako ćemo vidjeti kasnije. 

a) Svi sistemi, kao odgovori na postavljeno pitanje, koji se ne osvrću na 
Objavu niti na auktoritet Crkve zastupaju nesvedivu oprečnost između ovo- 
zemnih vrednota i eshatoloških vrednota, dosljedno teologiju smatraju posve 
nekompetentnom da o pitanju bilo što rekne. Teologija, kao nauka Crkve, ne 
smije, uopće, zalaziti na vidljivo područje, njezino je područje samo područje 
duša. 

Liberalizmu je u interesu da isključi teologiju, odnosno nauku Crkve, 
te ona bude posvećena samo eshatološkim vrednotama, da on ima slobodne 
ruke u zloupotrebi slobode, npr. ekonomske prevlasti na štetu pojedinaca i na 
propast ekonomski i društveno slabije razvijenih ili uopće slabijih. 

Totalirizam raznih boja i stupnjeva dolazi do istog zaključka zato, Što 
ovozemnu vlast smatra vrhovnom instancom u svim pitanjima. On vla.tt ne 
dijeli ni u kojem pogledu, zato »ovozemno« za njega potpuno apsorbira »esha- 
tološko« ili duhovno. Dapače, »esbatološko« spada, po njegovu mišljenju, u 
područje mistifikacije. 

Materijalizam opravdava egzistenciju Crkve poglavito u tu svrhu da se 
ona posveti rješavanju ovozemnih problema, jer za nj prekogrobna pitanja ne 
postoje. Neka se Crkva bavi rješenjem pauperizma, da opravda svoju egz.isten- 
ciju. Crkva i crkvena nauka moraju biti u službi vrhovne ovozemne vlasti. To 
bi, u drugim izrazima, bio stari cezaropapizam. 

Pozitivisti propovijedaju da teologija poučava vjernika u tome kako mo¬ 
ra postali neprijatelj svega što je vremenito. Pozitivizam vjernika smatra 
protivnikom ljepote, čara, umjetnosti. Vjernik ostavlja svijet i zatvara se u 
samostan. Odbija civilizaciju jer izbjegava komfort. Vjernik zazire, kako mi¬ 
sli pozitivizam, i od zakonitih veza ljubavi. Pozitivisti misle da su jedino oni 
pozvani da grade kulu ovozemne sreće, a vjernici da se toga posla načelno 
odriču. Nesvodivost ovozemnih i eshatoloških vrednota za pozitiviste je ra¬ 
dikalna, načelna, trajna. 

b) Među katoličkim teolozima postoje dvije struje. Neki su pristaše, ali 
ima i protivnika, angažiranja vjernika oko poboljšanja ovozemnih uvjeta za 
život. I prva i druga struja poziva se na Predaju i ukazuje na temeljitost 
svojih tvrdnja na bazi Sv. Pisma. Pesimisti niječu da nastojanje oko ovozem¬ 
nih vrednota može imati eshatološki domet i spremati dolazak kraljevstva 
Božjega na zemlji. Optimisti, naprotiv, smatraju da se kršćanski uređeno 
ljudsko društvo na kraju raznih preobrazbi automatski pretvara u Kralje- 
stvo Božje (4). Neki potiču vjernike na rad oko poboljšanja ovozeronog ži 
vota, drugi kao da nastoje da vjernik svraća svoj pogled više prema transcen- 
dentnim vrednotama. 


4 Među optimistima ili inkarsacioDistima ističe se osobito G. Thils. dok su se esha* 
tologistl okupljali oko revije DIEU VIVANT, a među njima najaktivniji su Danielou. 
Bouyer i drugi. Vidi kod B. HSring, u djelu DAS GESETZ CHRISTI, Toumai 1934, II 
Dio, 1 odsjek, posl. 2. ili u Iranc. Izd. II. str. 93 u noti 14. 

u ovom pitanju smatramo đa danas možemo postupiti sigurnije, jer je 
i Pijo XII i Ivan XXIII izravno posegnuo u rješenje pitanja. Bilo je i kato¬ 
ličkih teologa koji su upućivali na pravu stazu rješenja, iako nijesu uvijek 
s uspjehom okrunili svoj pothvat (5). 

3) STRUJA KONTEMPLATIVNIH ESHATOLOGISTA 

Ova struja uzima kao mjerilo života i djelovanja da najprije treba tra¬ 
žiti kraljevstvo nebesko (Mt 6, 33), te da je jedno potrebno (Lk 10, 42). U 
aksiologiji na prvo mjesto stavlja spas duše (Mt 16, 26), a sugrađanin svetih 
i ukućanin Božji (E fež 2, 19) ne brine se za vanjski oblik ovoga svijeta (I 
Kor. 7, 31). Apostol se ne smije baviti prehrambenim pitanjima već propovi¬ 
jedanjem riječi Božje (Dj Ap 6, 2). 

Iz ovih i sličnih pasusa Sv. Pisma otskače transcenđentnost Božja. Čo¬ 
vjek, kršćanin, mora priznati tu transcenđentnost time, da se čuva grijeha, 
kojim čovjek niječe podložnost Bogu. Osim toga, vjernik mora čeznuli za ot¬ 
kupljenjem. To je postulat unutarnje obnove. Život se ne sastoji u širini već 
u dubini. Svijet je ostario, ne može se obnoviti. Jedino prodor »nevidljivoga«, 
Sto ima korijen u transcendentnosti, može preobraziti ovo što je »vidljivo«. 
Taj prodor mora izvršiti vječni Siromah, vječni Prosac, eshatološka Svetost, 
živi Bog i živa Crkva (5). Život mora biti trajna napetost u nadi slavnog pov¬ 
ratka Kristova a ne u spremanju udobna ležišta na zemlji. Nije li, vele za¬ 
stupnici ove struje, Kristov dolazak milost s neba? Možemo je isprositi, ali 
ne možemo je izraditi. Kraljevstvo je kršćanina na nebu,a činjenica da je 
čovjek sadašnjice satrven pod teretom ovozemnih vrednota najbolje ga pou¬ 
čava da se brine za onaj drugi život. Nesvodivo je angažiranje za ovozernne 
vrednote na angažiranju za eshatološke vrednote. To su protivne struje, 

Nekomu će ove tvrdnje izgledati jednostavne i naivne. Proširimo njihovu 
primjenu, u duhu iste struje, na razna područja. U asketici-mistici to je te¬ 
žnja onih. koji izgaraju od želje za samoćom. Mistik ne treba nikoga i ništa. 
Uronjen je u Apsolutnom, zato za njega ovozernne vrednote ne predstavljaju 
ništa. Takav misticizam prelazi u individualizam, bježi od svijeta. Sjetimo se 
stare stoičke filozofije, koja prezire pitanja društvenog ili kolektivnog života. 
I u aleksandrijskoj školi ideal života sastoji se u traženju sjedinjenja s Bo¬ 
gom bez osvrta na društveni život. I hinduski vjernik prezire civilizaciju. 
Budistički, muslimanski, aleksandrijski mistici veličinu čovjeka postavljaju 
u adoraciji Svevišnjega, u brizi za dušu, i to u samoći, udaljenosti od svijeta. 
Općenita je tendencija mistika prema samoći (6). 

Ta teorija ili struja ima odjeka i u sociologiji. Insistira na ljubavi kao 
obnoviteljskoj snazi a ne želi intervencije pravde, odnosno državnih zakona. 
U duhu optimizma smatra da je dovoljno insistirati na zapovijedi koja tereti 
bogataše, da dijele milostinju siromasima. Liberalni katolicizam u istom duhu 
tvrdi da su društvene reforme nepotrebne, da su strukturne promjene su¬ 
višne, kad postoji stroga zapovijed da imućnici pomažu neimućne, jači sla¬ 
bije. 

Teorija ne ostaje bez primjene ni u politici. Tu ona zastupa neangažira- 
nje, apstinenciju. Vjernik bi se morao povući u se, držati se d^eko od držav- 


5 Među njima je f Robert, lako je on pitanje ostavio otvorenim. 
6. J. Lecrei«!. ESSAIS DE MOR. CHAT., Pariš 1953, I, str. 49. 

nih služba, ne zalaziti uopće na političko polje. Na političkom polju pušta đa 
se zbivanje odvija bez njegova udjela, jer, kako misli, svako ovozemno anga¬ 
žiranje ruši u njemu eshatološku orijentaciju. 

4) STRUJA AKTIVNIH INKARNACIONISTA 

Kolikogod ovaj izraz »inkamacionist« bio neobičan ipak su zastupnici te 
strujfe upirali prstom u Utjelovljenje, koje nam prikazuje ljudsku narav, 
uzetu od Sina Božjega kao dušu i tijelo. Time, vele oni. Bog zove čovjeka od 
početka, da s Njima surađuje u djelu stvaranja i razvoja svijeta i života, i to 
ne samo života tijela već i duše, u kojoj oslobođenje dolazi po milosti. Nedo- 
stiživo jedinstvo dviju naravi u jednoj sobi, Kristu, pokazuje, da »viđljivoa i 
»nevidljivo« može složno nastupati za sreću čovjeka, koji je i duh i materija. 

Krist nas uči da molimo i za svakidašnje, materijalne vrednote, jer uvi¬ 
đa njihovu vrijednost (Mt 6, 11). Poznato mu je da talente treba staviti u 
banku, da donesu koristi (Mt 25, 25). Treba znati upravljati bogatstvom tako 
da bogataši siromahe učine prijateljima (Lk 16, 9). Kršćanin ne odstupa ni 
od jednog posla ili zanimanja, samo ako je istinito, dično, hvalevrijedno (Fi¬ 
lip 4, 8—9). Istina je da je Krist posebno pohvalio Mariju, ali nije osudio ni 
Martu. Uostalom, Krist traži jednu od osnovnih socijalnih vrednota; prave¬ 
dnu plaću (Mt 4, 7). 

Po načelima ove teorije kršćani su pozvani da otkupljuju život, da pro- 
duhovljuju ovozemne poslove, da orijentiraju ovozemne vrednote prema esha- 
tološkim vrednotama, prema nebu. činjenica, koja ovoj struji govori u prilog, 
je ta đa su se kršćani kroz vjekove bavili poljodjelstvom, širili kulturu, po¬ 
dizali bolnice, škole, gostinjce i ostale socijalne oustanove. Povijest dokazuje 
da je Crkva učinila toliko usluga čovječanstvu i to na području ovozemnih 
zanimanja, da od nje ne bismo smjeli više očekivati niti tada kada bi ovo- 
zemnu sreću imala pred očima kao prvotni cilj egzistencije. Moramo izmi¬ 
riti »vidljivo« s »nevidljivim« jer među njima nema oprečnosti. Angažiranje 
na zemlji mora biti kao priprava na nebo, a sreća u nebu će biti kao nasta¬ 
vak sreće na zemlji. »Profano« i »socijalno« mora postati »sakralno«. Ako je 
čovjek bio određen za rad i u zemaljskom raju, zašto ne bi i sad radio? 

Mnogostruk je odjek ove teorije. Na području apostolata ona traži neu¬ 
morno angažiranje po uzoru sv. Pavla, kojega je strašila i sama pomisao da 
bi odustao od propovijedanja (I Kor 9, 16). Sv. Pavao je, vele zastupnici ove 
struje, protagonist aktivizma do izcrpljenja (II Kor 6, I—13), dapače, on 
želi biti određen za uništenje da pomogne svojoj braći (Rimlj 9, 3). U skladu 
s ovim načelima prednost imaju aktivni Redovi. Treba sve raspoložive snage 
baciti na teren, u akciju, jpr k^o će ljudi vjerovati ako im se ne daje Krista, 
u kojega imaju vjerovati? (Rimlj 10, 14). 

I u apologetici primjena je ove struje jasna. Jedino preko angažiranja 
oko sticanja ovozemnih vrednota kršćansvo dokazuje plodnost svoje ideje, 
aktuelnost svoje misije. Rječita je anegdota iz života Fr. Ozanama, kada su 
mu njegovi drugovi nevjernici rekli: »Punim pravom uzvisujete čudesno dje¬ 
lovanje kršćanstva u prošlosti, ali u sadašnje je vrijeme kršćanstvo mrtvo. 
Gdje su djela koja bi svjedočila za vašu vjeru? Sto radite vi koji želite na¬ 
stupati kao vjesnici otkupljenja?« (7). Ne bi li se angažiranjem za ovozemne 
vrednote nevjernicima diglo oružje iz ruke? 


7 Citiran kod Gestel C. Van O. P., LA DOCTRDSE SOC. DE L’EGLISE, Pariš 1957, 28. 

u sociologiji poznamo ovu teoriju u obliku socijalnog katolicizma, koji 
ide za tim da socijalnom zlu nađe uzroke i pruži efikasne lijekove. Katolici¬ 
zam je, ističu zastupnici ove struje, u svojoj biti socijalan. Profana djelatnost, 
prožeta duhom Evanđelja, može spremati dolazak kraljevstva Božjega na ze¬ 
mlji. Između te djelatnosti i angažiranja oko eshatoloških vrednota nema 
protuslovlja, dapače, ona se traže. 

I u politici zastupnici te struje slijede ista načela. Potrebno je biti po¬ 
svuda da sve prožme duh Kristov, te se izmiri vremenito s vječnim., ovo- 
zemno s nebeskim, tijelo s dušom, materija s duhom. Jedino je tako moguče 
čovjeka današnjice, giganta tehnike a pigmejca duha, pretvoriti i u giganta 
duha. 

Kratko rečeno; ova struja vjeruje u izmirenje brige za vremenitim i 
brige za vječnim, jer nema spasa ni otkupljenja bez utjelovljenja, tj. bez naj¬ 
uže povezanosti između materije i duha, angažiranja za ovozemnc i za esha- 
toloSke vrednote. Vječnost je plod, a vrijeme na zemlji je cvijeće, koje mora 
da sazrije te da se rascvate, da donese taj plod u vječnosti, pisao je L. Ma- 
levez (8). U molitvi i u radu izgrađuje se mistično tijelo Kristovo. 

5) MOGUĆNOST PRETJERIVANJA 

Tko dugo fiksira jedan predmet gubi s vida ostale predmete. Po zakonu 
akontacije prijelaz iz tame na svijetlo, iz studeni u toplo nosi biljeg pre- 
đašnjcg stanja, zato prijelaz iz tople sobe u hladnu za neko vrijeme ne stvara 
osjećaj hladnoće. Insistirati, braniti jednu struju lako dovede do potejenji- 
vanja druge struje, prelazi se u unilateralno shvaćanje, griješi se proti jedin¬ 
stvenog, sintetičnog pogleda u problem, o kojemu se raspravlja. 

U prvoj teoriji Iako je toliko provoditi ovisnost o darovima milosti da se 
zanemari čovječji rad, a ovaj je zakon strukture čovječjeg biča. — Lako je 
zalutati u intelektualističku duhovnost, u ncoplatonsku psihologiju i antro¬ 
pologiju; zastupati pseudospiritualizam, koji bježi od svijeta, jer da je, tobo¬ 
že, svijet proklet; ostavlja sjetilno, zaboravljajući, da je čovjek uvijek samo 
čovjek, nikada na zemlji anđeo; uronjuje u kontemplaciju, egoistićku samo¬ 
živost, a svijet i život neka ide kakogod bilo®. Koliko tu može biti samozava¬ 
ravanja, koliko neznanja! — Zastupnici ove struje mnogo računa vode o pi¬ 
tanjima nebeskog života, a dogodi se da nemaju čim opravdati svoju ovozem- 
nu egzistenciju, osuđuje ih Pavlova rečenica: »Ako netko ne če da radi, neka 
ne jede« {II Sol 3,10). — Nemojmo se čuditi ako forsiranje ove teorije po¬ 
tisne Crkvu u sakristiju, zaniječe joj pravo davanja direktiva za ovozemno 
poslovanje, što bi značilo zanijekati pravo i dužnost Crkve da rekne svoju 
kadgod i gdjegod se radi o pitanjima vjere i morala. — Minimizam ovozem- 
nog zanimanja baca u bescjenje socijalne kreposti, potejenjuje uopće životnu, 
praktičnu ulogu kreposti, kao da baš krepost nije faktor socijalnog mira, 
reda, napretka i blagostanja, osobito kreposti pravde i ljubavi. — Zastranje- 
nje ove teorije može iskriviti i smisao one evanđeoske nauke,, naime, da se za 
ovozemne stvari smijemo brinuti, dapače moramo, ali ne kao za konačnu svr¬ 
hu, Ij. piti suviše niti tjeskobno. 

V drugoj teoriji, koju smo nazvali strujom inkamacionista, također je 
moguče pretjerati. Ono, čemu se čovjek posveti, to Iako počne obožavati. Lako 
je čovjeku tako se prilijepiti uz vremenito da isključi »božansko« i »vječno«. 


8 Kod istoga. Ist. mj. str. 65. 

0 Th. Camelot, O. P. u INITIATION THOMISTE, Pariš 1952, III. str, 1113. 

— Neki su od Crkve tražili da se direktno angažira za ovozemna pitanja, a 
njena direktna misija odnosi se na božanske poslove (Denz. 1866). — Nepre¬ 
stanim gledanjem u zemlju zaboravi se nebo, pa se upadne npr. u pretjera- 
nost Alberta Camusa, koji je govorio: »Istinska velikodušnost prema buduć¬ 
nosti sastoji se u ovom: dati sve u sadašnjosti«^”, kao da čovjek živi samo za 
život na zemlji. — Kratko rečeno: u ovoj se struji krije neki optimizam, uto¬ 
pija, jer su očite posljedice iskonskog grijeha, slabost je čovječja jasna, pa je 
lako tražiti smirenje u zemaljskom poslovanju, a zaboraviti vječno. Nije li sv. 
Pavao strahovao pri pomisli da bi mogao biti odbačen nakon što je drugima 
propovijedao, kako to on sam kaže? (I Kor 9,10). 

6 IZMIRENJE — JEDINSTVO 

r • » . 

Pitanje je, kako rekosmo, postojalo oduvijek. Oprečna gledišta nijesu 
smetala životnom toku. život je izmirivao te struje, stapao ih u jedno, život 
je, naime, kolikogod bio zamršen i mnogostruk, ipak jedinstven. Čovjek je 
jedan subjekt, jedno »Ja«, nema u njemu separiranih područja za ovozemno 
i za prekogrobno zanimanje. Providnost, uostalom, iako stvara ljude s razli¬ 
čitim tendencijama, ipak svu mnogostrukost svodi na jedinstvo, svu raznoli¬ 
kost na neku višu istotu, i sve svršava ili će svršiti u općoj harmoniji. 

Izmirenje če nastati kada obe struje odbace pretjeranosti. Eshatologisti 
su više transcendentni, zato moraju promatrati vitalnost kršćanske ljubavi i 
nastojati je realizirati u radu za bližnjega na ovom svijetu. — Inkamacionisti 
su više imanentni tipovi, zato bi morali nastojati da ih rad za ovaj život ne 
odvrati od rada za spas duše. 

Ako tražimo dodirne tačke, tačke izmirenja ili jedinstvo između ovih 
struja, tih spojnih ideja naći ćemo obilje. Potrebno je razmatrati te dodirne, 
te spojne ideje i prestati isticati oprečnost ili nesvcdivost tih teorija. Ccmu 
isticati protivnost kada je potrebita suradnja obiju sruja? Život nam nameće 
jednu i drugu dužnost, dužnost Marije i Marte, pa je potrebno insistirati da 
njihova pomirba bude temeljita i dugotrajna. 

Koja od ovih teorija ima časniji položaj? Koja zauzima dičnije mjesto? 
Očito je da nešto može biti u sebi časnije, ali u izvjesnim okolnostima protiv¬ 
no tome može biti vrednije. Recimo konkretno: eshalološke vrednote pred¬ 
stavljaju časniji objekt, ali zato ovozemne vrednote u životnim prilikama 
mogu biti vrednije izbora, radi potreba bližnjega, žarka ljubav prema Bogu 
može tražiti prodor u svijet, da učini što traže interesi kraljevstva Božjega, 
potrebe duša. 

Kršćanstvo je kroz vjekove provelo tu pomirbu. Ono je poduzelo mučan 
posao, jedan od vanrednih pothvata, naime: fuzioniralo je ljubav prema Bogu 
s ljubavlju prema bližnjemu. Te ljubavi i angažiranja, što ih one nadahnjuju, 
nijesu dva nesvediva pravca, dvije oprečne struje, jer jedna je ljubav, a ona 
se pokazuje u dvostrukom refleksu, život mistika ima dvije faze: u prvoj 
traži samoću da u njoj nađe Boga, u drugoj se, pak, vraća u svijet i život da 
na bližnjega izlije stečeno duhovno blago. Zato je Krist naredio sv. Katarini 
Sijenskoj da se vrati u svijet, da ostavi samoću, u kojoj je boravila tri go¬ 
dine*^. 

10 A. Camus u L'HOMME REVOLTE, citiran u PANORAMA »tr. STT, 

11 Leclercq, Ist. mj. str. 48. 


Za čim ide Čovjek? Za čim teži vjernik? I jedan i drugi teži za životnom 
srećom. Sreća u viziji Trojednoga, za kojom čezne kršćanin, postizava se 
milosnim, kreposnim životom. Kreposni se život realizira u svakodnevnom, 
ovozemnom djelovanju. Štogod čovjek radio, ako je rukovođen krepošću, sve 
se kod njega orijentira prema postizavanju vječne sreće. Zato nam Crkva pre¬ 
dočuje načelo, da Je čovjek pozvan da tako gradi ovozemnu sreću da istovre¬ 
meno stekne i onu vječnu, kako govori Pijo XI (Đenz. 2270). Svaki je krepo- 
stan rad usmjeriv prema nebu. Sto je intenzivniji ovozemni rad, kao plod žar¬ 
ke ljubavi, to su solidniji temelji za zgradu vječne sreće. Ne smije se cijepati 
angažiranje na socijalnom polju od angažiranja na religioznom i moralnom 
polju, jer to je sve jedan svijet, a čovjek, kao jedinstveno živo biće, ne trpi 
cijepanja, veli Pijo XII‘*, kada raspravlja o radu za nebo i za zemlju zajedno. 

Posve je neopravdana tvrdnja pozitivista da su kršćani neprijatelji ovo- 
zemnih vrednota. Oni znaju da je dozvoljeno posjedovati stvari ovoga svijeta, 
rukovoditi se idejom nagrade, cijeniti ljepote svijeta, diviti im se (Denz. 494. 
2224, 508). Ipak je uza sve to potrebito opsluživati postulate kršćanske aksio- 
logije. Ne smijemo stvorove smatrati vrhovnih bićima ili Bogom. Po dosto¬ 
janstvu uvijek ostaje istinito da prvo mjesto spada na ono »jedno potrebito«. 
Zato je dužnost svakog vjernika da svako svoje poslovanje orijentira teocen- 
irički, na slavu Božju <I Kor 10,31; Kol 3,17). Kada civilizacija dopre do vr¬ 
hunca. ili se standard života popne do maksimuma, uvijek će vjernik pitati« 
»Što koristi« (Mt 16,26), ali ne zato da se preda pasivizmu za ovozemne vred¬ 
note, već da uvijek čuva njihovu podređenost duhovnim, eshatološkim vred¬ 
notama. Usmjeriti ovozemne vrednote prema eshatološkim znači priznati nji¬ 
hovu podređenost, smatrati ih nižima, shvatiti da su unc kao sredstva ili po¬ 
magala za postizavanje duhovnih vrednota u eshatološkom smislu. 

Ivan XXIII kategorički tvrdi da nas je Krist poučio molitvom, da se ne 
smije stvarati umjetna, izvještačena opozicija ondje, gdje ona ne po.sloji. 
Krist je naime molio Oca da njegove sljedbenike ne uzimlje sa svijeta (Iv 17, 
15). Nema i ne smije postojati opozicija između angažiranja za vlastitim 
usavršavanjem i angažiranja oko aktivnog prisustva u svijetu. Može se raditi 
na području ovozemnog zanimanja tako da se ne kompromitira vlastito do¬ 
stojanstvo čovjeka i kršćanina^'*. Svatko se mora usavršavati, napredovati u 
svetosti preko svakodnevnog rada. Usmjeriti svaku vrstu rada prema usavrša¬ 
vanju. podrediti sve ovozemne vrednote vrednotama duha i milosti to je za¬ 
htjev punine života, integralno shvaćenog odgoja, prave veličine čovjeka — 
kršćanina. 

Zar se u tome ne krije pravo stvaralaštvo čovjeka-kršćanina? Bog jnu je 
dao dar uzročnosti, da s Bc^om surađuje u evoluciji svijeta i života. S obim 
je nogama na zemlji. Impulsom ljubavi produhovljuje sve svoje poslove, 
usnjeruje ih prema vječnoj sreći, time se njegova ljubav ne zatvara u se već 
se projicira van, prelazi granice vremena i prostora, spaja nebo sa zemljom, 
sprema čovjeku život vječni. 

Ivan XXIII ide dalje te veli da podređenost transcenđentnosti omoguću¬ 
je plodniju aktivnost, tj. tko je otvoren prema vrednotama duha i nadnaravi, 
taj postaje djelotvornijim u ovozemnom poslovanju, npr. u proizvodnji. Sto 
je vjernik pravedniji, to će dosljednije otklanjati svaku pojavu egoizma poje¬ 
dinca, grupe, rase, nacije. Sto je dublje prožet ljubavlju prema Bogu, to će 


n Pijo XII u govoru 14. V 1953. AAS, 45A953,/402-4(«. 

13 Ivan XXm u enciklici MATER ET MAGISTRA, 15. V 1961., IV dio pri svršetku 

pravilnije osjećati tuđe potrebe, razumijevati tuđe boli, ublaživati ih, raditi 
će s više zainteresiranosti, »Ljubav ne prekoračuje pristojnosti, ne traži svoje, 
ne razdražuje se, zaboravlja i oprašta zlo« (I Kor 13,4—7). 

Možemo, konačno, reći i to da isticanje antagonizma između neba i 
zemlje, između ovozemnih i eshatoloških vrednota dovodi vodu na mlin bez- 
vjeraca. »Katolička Crkva ne će nikada dopustiti da bude zatvorena između 
četiri crkvena zida. Separacija između religije i života, Crkve i svijeta, protivi 
se kršćanskoj i katoličkoj nauci«’^. Pseudosupernaturalisti, pa bili oni luiutar 
Crkve, čine uslugu protivnicima Crkve kada je zatvaraju u samoću te joj do¬ 
djeljuju samo brigu za ono »jedno potrebito« lako, kao da ono isključuje .-no- 
gućnost brige za ovozemno, što je vremenski »prije potrebito«. 

Tko podređuje ovozemne vrednote cshatološkim, odnosno tko usmjeruje 
život i rad na zemlji prema životu u nebu, taj kao da nastavlja djelo Kristovo, 
djelo izmirenja neba i zemlje, duha i materije. Tko ostaje u Kristu, taj dono¬ 
si mnogi rod (Iv 15,5). Takav, integralno shvaćeni radnik kraljevstva nebe¬ 
skoga i zemaljskoga ne samo da sebe usavršuje več proteže i na druge plodo¬ 
ve Otkupljenja, evanđeoskim kvascem prožima civilizaciju, oplemenjuje život, 
u kojemu živi i radi. Zaključak je očit: »Ljudi, kad postanu kršćani, ne smiju 
a da se ne osjećaju obveznima da poboljšaju načine života i uvjete vremen¬ 
skog poretka; bilo tako da u njima ne bude osakaćena ljudska osoba, bilo 
tako da zapreke za dobro budu uklonjene ili reducirane^ a da poticaji i pozivi 
na dobro budu umnoženi«*®. 

7 ELEMENTI ILI KOMPONENTE TOGA IZMIRENJA 

Tri su glavne spojne ideje, koje nam omogućuju da shvatimo gornje tvrd¬ 
nje, te radije ističemo slaganje nego protivnost jedne i druge gore naznačene 
struje. U tim se tačkama spomenute struje donekle razilaze, a u njima se mo¬ 
raju složiti. 

a) Ovozemne vrednote. To su u stvarnosti sve one stvari Sto ljudi na že¬ 
lji ljube, žele i nastoje realizirati. Pamtimo: Crkva je uvijek naučavala i danas 
naučava da su znanstveno-tehnička dostignuća, odnosno dobra, potrebita za 
ovozemno blagostanje, prava i stvarna dobra ili vrednote, dosljedno, da igraju 
znatnu ulogu u odgoju čovjeka**. Zato i sv. Toma postavlja pitanje, da li eko¬ 
nomske, umjetničke, političke, tjelesne, materijalne, duševne vrednote mogu 
predstavljati vrhovne vrednote, kojima bi se posvetio život na zemlji, ali od¬ 
bija i samu pomisao, budući sve te stvorene vrednote nose na sbi biljeg ogra¬ 
ničenosti, prolaznosti, nesavršenosti**. 

Možemo govoriti i o metafizičkim vrednotama, ali one su statičkog reda. 
a nas ovdje interesiraju vrednote dinamičkog reda, koje pokreću čovjeka na 
djelovanje. Zanimaju nas, dakle vrednote nadnaravnog reda (milost, uliveni 
darovi, nadnaravna religija, Crkva, sredstva milosti, nadnaravna vlast itd.). 
osobito, pak, se ovog pitanja tiču vrednote socijalnog reda (pravda, ljubav, 
socijalni red, jednakost itd.), a to su, u stvari, vrednote moralnoga reda. Ra¬ 
zumije se da govorimo i o vrednotama fizičkog reda, kao što su: materijalna 
dobra, zdravlje, tijelo, stvorovi, novac, posjed. 


14 Pljo xn u govoru 16. III 1946. AAS, 38/1946/141—151, 

15 Ivan XXin ist. mj. 

16 Isti, isto mj. 

1? Sv. Toma. I—II. q. 2; C. GENTES, UI, cap. 25—49. 

Čovjek ima pravo na neku sreću i u ov<nn životu. Nema specifične sreće 
za čovjeka dok je na zemlji, bez materijalnih, fizičkih vrednota, jer one su 
kao zahtjev njegove tjelesne naravi. To su dobra, prava dobra, itdso đrugotne 
naravi, podređena višim dobrima. Ona predstavljaju neku vrijednost, vrijed¬ 
nost u prvom redu sredstva, ali što ne poprima značaj sredstava u usporedbi 
sa zadnjim ciljem života? Sve što je dobro, plemenito, korisno, časno, sve je 
to kao sredstvo, određeno da čovjeku posluži na putu prema vječnoj sreći. 

Tko bi od spomenutih stvorenih vrednota očekivao potpunu sreću, taj bi 
upao u utopijski optimizam, u mistiflkaciju. Ima Ii teže mistifikacije negoli 
smatrati da prolazna, nesavršena dobra mogu čovjeku pružiti potpunu zasiće¬ 
nost? Tko može reći da ispravno shvaća stvorenja, ovozemna dobra, ako im 
pretjeruje vrijednost, ako ih pretvara u kumire, idole, ako im žrtvuje sebe i 
svoje dostojanstvo, i podređuje svoju sreću njihovoj nestalnosti, ograničeno¬ 
sti i prolaznosti? 

Vrhovna ontološka vrednota jest Bog, u kojemu je punina svih dobara. 
On je kao izvor dinamike, teženja, svega zbivanja. Promatrati ovozemne vred¬ 
note bez osvrta na Boga znači dignuti im izvor privlačnosti, čara i razlog nji¬ 
hova vrednovanja. Kada ne bi bilo Boga kao zadnjeg cilja, skupa svih vred¬ 
nota i dobara, ne bi, uopće, postojao fenomen teženja, ne bi, uopće, nijedna 
čovječja djelatnost završavala, ne bi se nijedno teženje, nijedno srce smirilo, 
kako sažeto piše sv. Toma*®. A tko će ovozemnom poslovanju dati smjer, smi¬ 
sao, sankcije za ispravno ili neispravno manipuliranje ako isključimo Boga, 
vječnog redatelja i režisera povijesti? »Pravi red u ovozemnim stvarima ne 
može biti savršen niti se može upotpuniti ako se ne orijentira prema Ona¬ 
mo«*". 

Poteškoća je u tome Sto je stvorenje podvrgnuto ispraznosti, pa je i nera¬ 
zumna narav nekako poremećena (Rimlj 8,20). Iskonski je grijeh uveo nered 
u sva stvorenja. Tijelo se protivi duši, osjetila smetaju razumu, osjećaji stva¬ 
raju smetnje višoj ljubavi. Razumu je teško otkriti istinu, volja doživljuje za¬ 
preke na putu prema dobru ili kreposti, teško Je živjeti i djelovati u skladu s 
višim moralnim normama, požuda vuče na svoju stranu. Čovjek je ranjen, 
zato lako upadne u nepravilan odnos prema stvorovima, lako se nepravilno za¬ 
plete u zemaljska poslovanja, grešno upotrebi stvorove, padne u neku vrst 
iđolopoklonstva. To je činjenica, gorka ali istinita. Na nju moraju osobito pa 
ziti inkarnaciomsti, da ih optimizam ne zavede u carstvo iluzija. Potrebno im 
je imati duh zdrava realizma, da im neuspjeh ne pokida krila zanosa kad vide 
da njihova nastojanja ne doživljuju uspjehe, koje bi željeli. 

Tko želi raditi .upotrebljavati ovozemna dobra za uspinjanje prema vi¬ 
sovima ideala, kreposti i milosti, odnosno prema eshatološkim vrednotama, 
taj mora pozitivnim usnijerivanjem otkupljivati vrijeme, posvećivati ovozem¬ 
ne vrednote. Utjelovljenje je kao neko sljubljivanje s vidljivim,, ovozemnim 
elementom, jer je ljudska narav, kao vidljivi elemenat, podignuta na najviše 
stupanj dostojanstva, na jedinstvo božanske Osobe, u jedinstvo Riječi. — I 
sakramenti su kao uzdizanje »vidljivoga« do časti putova milosti. — A zar 
krepostan čovjek, koji sva svoja poslovanja upravlja prema kreposnim, sve¬ 
tim ciljevima, ne preobražaje vrijednost svakog čina? Zar zaslužna djela 
kršćanina ne prebacuju vrijednost ovozemnih čina do bogoobličnih čina, do či¬ 
na kojima vrijeme ne može staviti granice? 


18 Isti, I—II. q. 1, a. 4. 

19 Pijo XIJ., u govoru 14. V 1953., kako gore. 



Koji je cilj upotrebljavanja ovozemnih vrednota? Potrebno je da se od 
goje ljudi svijetlih načela, karakterne volje, plemenita srca, teocentrički ori¬ 
jentirani. Oni će sve trasfomirati, humanizirati i pobožanstveniti. Ti ljudi tre¬ 
ba da žive u sređenoj i bratskoj zajednici, u kojoj će triumfirati pravda i 
ljubav. Uz dovoljan standard života, imajući uvijek pred očima pravu svitiu 
čovječjeg života, ti bi ljudi ostvarili do maksimuma ovozemnu sreću, a ovo- 
zemne bi vrednote odgovorile svojoj misiji sredstva ili pomagala prema ko¬ 
načnoj sreći života*”. 

Pretjeruju eshatologisti, jer umanjuju vrijednost ovozemnim vrednotama, 
pretjeruju inkamacionisti, jer vrlo lako im pretjeruju vrijednost. Krepost je 
sredina, prava mjera, realno shvaćanje vrijednosti. Bitnost je ovozemniii 
vrednota u tome, da su one prava dobra, ali podređena višim dobrima d'oha 
i milosti, dakle sredstva a ne konačni cilj života, niti mjerila dobra i zla. 

b) Kršćanska aksiologija. Razumljivo da kršćanska aksiologija postavlja 
na prvo mjesto prekc^robnu sreću u nebu, u sjedinjenju s Trojednim preko 
vizije »licem u lice«. Logično, odmah ispod te vrhovne vrednote, koja je u 
stvari Bog, koji usrećuje, nalazi se vrednota, koja neposredno vodi k postiza¬ 
vanju toga cilja, a to je milost, a sa čovječje strane kreposno djelovanje na 
zemlji. 

Odbacujemo, dakle, mišljenje onih koji »socijalno« stavljaju iznad »indi¬ 
vidualnog« u poslu spasenja^*. Duša svakog pojedinca nosi u sebi beskrajnu 
vrijednost. I kupljena je beskrajnom vrijednošću, krvlju Pravednika. U tome 
je, pak, osobito značenje te istine, da naime vječni spas duše traži na ovom 
svijetu maksimum nastojanja za red i sreću na ovom svijetu. Nema punine, 
integralnosti, sjaja kreposti, kao sredstava za osvajanje neba ako čovjek ne 
nastoji da postane »sve svima«, te »utroši i sama sebe« za ljudske duše (II 
Kor 12,15). To znači: vječni spas duše traži maksimum angažiranja na zem¬ 
lji za red u svijetu, da maksimum ovozemnih vrednota bude podlogom mak¬ 
simumu eshatoloških vrednota. 

Procedura je očita: od ovozemnih vrednota i preko njih treba se penjati 
do eshatoloških vrednota, a od ovih opet se vraćati na ovozemne vrednote, 
da im se dadne smjer, da ih se podigne i nekako otkupi, dajući im nadze¬ 
maljski smisao time da čovjeku posluže za nadzemaljske ciljeve. 

Ako ovu proceduru, koju nameće kršćanska aksiologija, promatramo u 
perspektivi karakteriologije, lako ćemo otkriti da se Providnost pobrinula da 
bude ljudi koji su skloni radu u jednom i u drugom pravcu, tj. u pravcu esha- 
tologista i u pravcu inkamacionista. Strastveni su ljudi sposobniji da se 
bave pretežno ovozemnim poslovanjima, dok su usebni tipovi skloni na ima¬ 
nentno djelovanje i na život u sabranosti po primjeru Marije. 

Stvarati jaz između ovih zanimanja znači ogriješiti se o zakon integralno¬ 
sti života. Znači kidati što je jedinstveno, rastavljati što je podređeno. Ne za¬ 
boravimo da stvorovi nijesu samo stvoreni da opstoje ili egzistiraju, već su 
povezani zakonima međuovisnosti i međuuzročnosti: zajedno su, sastaju se, 
križaju, pomažu, otpomažu itd. Tako je i medu ljudima. Lijene ljubav budi, 
a nemirne ista ljubav obuzdava. Aktivci po impulsu ljubavi moraju češće 
crpsti snagu i svijetlo u eshatološkim vrednotama, eshatologisti po impulsu 
iste ljubavi moraju zalaziti na pozornicu ovozemnog života i poslovanja da 
dokažu puninu i vitalnost svoga duhovnog života. Tko nije integralno upućen 


20 Vidi reviju SAPIRNZA, Rim 1960 dva prva broja posvećena pitanju vrednota. 

21 Kod Gestel nav. dj. Ist. mj. str. 34 

u život, taj je polovičan, nesavršen, nepotpun, život je jedinstvo, i jedinstvo 
je punina. Punina života je djelovanje i previranje ovozemnih i eshatološkib 
vrednota u duši čovjeka, koji u sebi nosi sjeme vječne sreće, ttastoji da i dru¬ 
gim dušama to sjeme uzraste i donese ploda. 

Stavljati u suprotnosti obe struje znači nijekati podređenost vrednota, 
rušiti kršćansku aksiologiju. Nijekati, pak, teškoću harmo nizir anja jednog i 
drugog angažiranja znači biti utopist, optimist, koji niječe očiglednu činjeni* 
cu, naime; teškoću otkupljivanja stvorova i orijenciranja ovozemnog poslova¬ 
nja prema onom »što koristi«. 

c) Humanističko-eshatološka moralka. Modernoj civilizaciji treba dati 
kršćansko-humanistički karakter. To traži ta ista civilizacija, koja se tako 
moćno razvila. Ivan XXIII pokrenut je tim ciljem kad je uputio svijetu encik¬ 
liku »Mater et Magistra«. Cilj mu je bio taj da napredak naših dana stavi u 
sklad s kršćanskim humanizmom i s naukom Evanđelja. 

Pilanfe je punine čovječje osobe. Kršćanski humanizam traži od kršća¬ 
nina da se ne zadovoljava pasivnim prisustvom u svijetu. Kršćanin mora 
pozitivno zahvatiti u problematiku ovozemnih vrednota. Time će sebe afirmi¬ 
rati, sebe doista ostvariti, i odgovoriti svojoj misiji da on kao i Krist, ili bolje 
rečeno, da on s Kristom sve obnovi i sve privede Ocu (II Kor 4, 161. Zato 
se taj novi čovjek obnavlja iz dana u dan, i on je nosilac istinske pravedno¬ 
sti i svetosti kao djelotvorne ljubavi (Efež. 4, 24). To su baze kršćanskog hu¬ 
manizma i personalizma. 

Kršćanski humanizam traži teocentičku orijentaciju života i djelovanja. 
Ne priznaje slobode, koja bi ignorirala više norme prirodno-moralnog i 
Božjeg zakona. Privesti sve Kristu da sve svrši u jedinstvu s Ocem. Nije li ono 
suvereno »pomirenje« u Kristu? (Kol 1, 22; II Kor 5, 19). Od tog cilja dolazi 
SVA dinamika ovozemnom djelovanju. Napetost, zanos, ustrajnost u radu, 
požrtvovnost do izginuća isprepliću se u duši vjernika, koji, obuzet ljubavlju, 
stvara onaj humanizam eshatološkog smjera, u kojemu jedna snaga: ljubav, 
pokazuje svoju vitalnost u dva smjera: prema nebu i prema zemlji. Eshato- 
loško se mora razviti, probuditi, realizirati. A to je taj eshatološki humanizam. 

»Teolozi postaju heretici netom izgube s vida bilo uzvišenost našeg do¬ 
stojanstva bilo dubinu naše bijede« pisao je Georges Goyau (22). Ne će nas 
spasiti ono anemično, besplodno kršćanstvo, već ono vitalno, inkarnirano u 
djelotvornoj ljubavi, koja sve preobrazuje, jer sve centrira i upravlja prema 
Bogu, vrijednom da bude ciljem života i djelovanja. Jesmo li se dovoljno 
ladržavali kod riječi sv. Jakova, da je vjera u samoj sebi mrtva, tj. da ne 
»stoji, da se ne može ni definirati kao vjera ako se ne pokazuje na djelu? 
;Jak 2. 17). 

Zaključimo, da kršćanin kao kršćanski humanist ima zemaljsku i ne- 
lesku misiju, kako piše Toniolo (23). Konkretno: »Došlo je vrijeme da treba 
ražiti one, koji vas ne zovu«, kako je u svoje vrijeme programatski govorio 
•r. Ozanam (24). Nema integralnog kršćanstva koje se ne bi bavilo ovozem- 
lim vrednotama. Nema teologije koja se ne bi osvrtala na ovozemne vrednote, 
er teologija je znanost života, a ovozemni se život projicira u nebeski. Teolo- 
ija je znanost savršenstva, a savršenstvo se sastoji u tome da čovjek sebe 
svoje djelovanje usmjeri prema Bogu, da u Bogu konačno otpočine. 


22 Isto, str. 47. 

23 Isto, str, 63. 

24 Isto, str. 37. 

Nije li kršćanstvo prvotno religija? Jest, ali pravi klanjalac Bogu mora 
biti spreman realizirati i pravilan kontakt s ljudima i pravilan odnos prema 
Božjim stvorenjima, pa bila ta i nerazumna. Kršćanstvo je »božanska ljubav 
među ljudima«, zato Crkva ima pravo naučavati kako će se ta ljubav poka¬ 
zati, afirmirati, realizirati, inkamirati. 

Istina je da time kršćanin postaje subjektom parodoksalne dijalektike; 
prianja uz eshatološke vrednote, a zanima se za ovozemne; privlači ga 
»vječno«, a posvećuje se »vremenskom«; otvara se prema nebu, a ostaje uvi¬ 
jek čedo zemlje; želi biti mudar, a drugi ga smatraju ludim (I Kor 1, 18; 3, 
19). Time je definicija kršćanina kao i Krista i Crkve »znak, kojemu će se 
protiviti« ili »kamen zapreke i stijena spoticanja« (Rimlj 10, 33). 

Možemo reći da iznesene dvije struje unutar Crkve ne postavljaju posve 
pravilno problem. Ne izgleda, naime, da je poteškoća u tome da U se kršća¬ 
nin mora baviti i ovozemnim vrednotama nego, KAKO se mora odnositi prema 
ovozemim vrednotama da od toga ne pretrpc štetu eshatološke?! A to je pi¬ 
tanje moralke. Ona predočuje jednoj i drugoj struji istu svrhu. Ukazuje im na 
istu snagu: ljubav. Odgaja čovjeka, kršćanina, koji je jedinstveni subjekt, 
nosilac darova prirode i darova milosti. Ističe vrijednost kršćanskog ufanja, 
koje prebacuje ovozemno na onozemno, zemlju u nebo. 

»Teška, ali plemenita je dužnost građana kraljevstva Božjega da pre¬ 
uzmu gigantsku odgovornost sadašnjice i da se angažiraju odvažno i od svega 
srca, da ujedine u plodnu harmoniju prvu i bitnu dužnost osobnog posvećenja 
i apostolsku aktivnost, da se proširi kraljevstvo Božje« (25), pisao je Pijo XII. 

Za tako uzvišen posao treba tražiti milost s neba. Pogibeljno je da vri¬ 
jeme u čovjeku ne pritegne pažnju tako te kršćanin izgubi s vida vječnost. U 
ovozemnim vrednotama teologija nalazi sredstva, pomagala za uspinjanje 
prema nebu. Neispravna pomagala uzrok su propasti. Nepravilno rukovanje 
sa sredstvima života može dovesti do smrti. Molimo sa Crkvom: »Ut sic tran- 
seamus per bona temporalia, ut non amittamus aetema« (III Dom. p. Pent. u 
kolekti). 


25 Pijo XII. SUMMI PONTITICATUS, 20. X 1929. 

